695 
brudte Kanonsr i nogen Afstand fra samme. Desuden har 
man fundet store Kobberkjedler og Kar, Blyplader, Ankere, 
Støbejernskanoner, Kugler, Mønter etc., altsaa alle Slags 
Materialier, som Vandbyggeren benytter. Undersøge vi nu 
Gjenstandene, saa vil det af de fremlagte Prøver ses, at 
Tougværket har holdt sig saa godt som aldeles uforandret 
og ubeskadiget af Søvandet. Dette er af Vigtighed med 
Hensyn til Forfærdigelsen af Faskiner, da man, som be- 
kjendt, benytter Tougværk til at binde og sammenføie disse 
til Sænkstykker, og man har her et Bevis for, at man ube¬ 
tinget bør foretrække Tougværk hertil fremfor galvaniseret 
Jerntraad, som i den senere Tid ofte bruges til Binding af 
Faskiner. Til Bevikling af Telegraftougene viser altsaa 
ogsaa Tougværk sig som særdeles heldigt o. s. fr. 
De mange Gjenstande af Træ, som ere fundne, have 
mindre Interesse, da man har tilstrækkelig Erfaring, hvad 
dette Materiale angaaer. Her skal derfor kun omtales, at 
Lærk og Eg især modstaa Søvandet godt, og at det synes, 
som om Egetræ har samme Tilbøielighed som Smedejern til 
at afskalle i Lag. En Pokkentræsskive har holdt sig fortrin¬ 
lig og gjør saaledes Friktionsskiver eller Ruller af denne 
Træsort anbefalelig, ogsaa under Vandet. 
Af Metalgjenstandene har især Bronce og Messing 
holdt sig vidunderlig godt. Paa Broncekanonerne vare de 
fineste Modelleringer endnu aldeles skarpkantede, og en 
Bøsning i Pokkentræsskiven havde endog vedligeholdt Me¬ 
talglansen, som ellers kun ædle Metaller formaar. Der¬ 
imod er Kobberet stærkere angrebet og fortæret, saa at 
alle Karrene vare meget tynde, blanke og uden Ir, som 
altsaa maa være afvasket. Til alle Slags Forankringer, 
Bolte og Forhudning er derfor broncelignende Metal at fore¬ 
trække for Kobber. 
En stor Rulle Bly havde holdt sig godt i Søvandet 
og var kun dækket med lidt Blyhvidt. 
Af Smedejernsgjenstandene var der fundet flere, saa- 
som et Anker, en stor Ramme til Kabyssen m. m. Disse 
